Source: http://celamko.blogspot.com/2006_12_10_archive.html
Timestamp: 2019-07-22 20:36:49+00:00

Document:
TV and MEDIA: 12/10/2006 - 12/17/2006
Tlačovú agentúru Slovenskej republiky - Slovakia (TASR) čaká v budúcom roku sťahovanie. Zo svojho súčasného sídla na Pribinovej ulici v Bratislave, kde v súčasnosti prebieha výstavba novej bratislavskej štvrti - zóny Pribinova, sa presťahuje do prenajatých priestorov. Ako uviedol minister kultúry Marek Maďarič, TASR by sa mala presťahovať pravdepodobne v prvom štvrťroku. Dôvodom je, že momentálne priestory agentúry sú nevyhovujúce a drahé na prevádzku. V súčasnosti sa podľa Maďariča završuje fáza hľadania nových priestorov. TASR by sa mala sťahovať do prenajatých priestorov. Podľa Maďariča musia splniť dve kritéria - "musia byť ekonomicky menej náročné než náklady na prevádzku súčasného sídla TASR a musia byť technicky vhodné pre výkon činnosti TASR". O sťahovaní TASR do sídla Slovenského rozhlasu, tzv. obrátenej pyramídy sa neuvažuje, doplnil. Šéf rezortu kultúry pritom za jednu hlavných legislatívnych úloh rezortu kultúry na budúci rok považuje aj nový zákon o TASR, ktorý, ako tvrdí - "rozhodne o podobe a ďalšom smerovaní tlačovej agentúry".
Veľké firmy pred Vianocami odmeňujú ľudí 13. platom, niektoré aj 14. platom a špeciálnymi odmenami. Nebolo tomu inak ani v nemenovanej slovenskej spravodajskej televízii, ktorá svoj úspech deklarovala svojim zamestnacom ďakovným mailom, 13. platom v podobe 1000 korún slovenských a 14. platom v podobe poukážky na nákup.
GOLDEN GLOBE AWARDS-nominácie
Najlepší film - dráma : Babel , Bobby , Na druhej strane , Little Children , Kráľovná
Najlepší ženský herecký výkon vo filme - dráme :Penélope Cruz (Volver) ,Judi Dench (Notes On a Scandal) ,Maggie Gyllenhaal (Sherrybaby) ,Helen Mirren (Kráľovná) ,Kate Winslet (Little Children)
Najlepší mužský herecký výkon vo filme - dráme : Leonardo DiCaprio (Blood Diamond) , Leonardo DiCaprio (Na druhej strane) , Peter O'Toole (Venus) ,Will Smith (The Pursuit od Happyness) ,Forest Whitaker (The Last King of Scotland)
Najlepší film - komédia a muzikál :Borat: Nakúkanie do ameryckej kultúry na objednávku slavnoj kazašskoj národa , Diabol nosí Pradu , Dreamgirls ,Little Miss Sunshine , Ďakujeme, že fajčíte
Najlepší ženský herecký výkon vo filme - komédii alebo muzikáli : Annette Bening (Running With Scissors) ,Toni Collette (Little Miss Sunshine) ,Beyoncé Knowles (Dreamgirls) , Meryl Streep (Diabol nosí Pradu) ,Renée Zellweger (Miss Potter)
Najlepší mužský herecký výkon vo filme - komédii alebo muzikáli : Sacha Baron Cohen (Borat) , Johnny Depp (Piráti Karibiku - Truhlica mŕtveho muža) ,Aaron Eckhart (Ďakujeme, že fajčíte) ,Chiwetel Ejiofor (Kinky Boots) ,Will Ferrell (Stranger Than Fiction)
Najlepší animovaný film : Autá ,Happy Feet ,V tom dome straší
Najlepší cudzojazyčný film :Apocalypto (USA) ,Letters From Iwo Jima (USA/Japonsko) ,Das Leben der Anderen (Nemecko) ,El Laberinto del Fauno (Mexiko) ,Volver (Španielsko)
Najlepší ženský herecký výkon vo vedľajšej úlohe :Adriana Barraza (Babel) ,Cate Blanchett (Notes On a Scandal) , Emily Blunt (Diabol nosí Pradu) ,Jennifer Hudson (Dreamgirls) ,Rinko Kikuchi (Babel)
Najlepší mužský herecký výkon vo vedľajšej úlohe :Ben Affleck (Hollywoodland) ,Eddie Murphy (Dreamgirls) ,Jack Nicholson (Na druhej strane) ,Brad Pitt (Babel) ,Mark Wahlberg (Na druhej strane)
Najlepšia filmová réžia :Clint Eastwood (Zástavy našich otcov) ,Clint Eastwood (Letters From Iwo Jima) ,Stephen Frears (Kráľovná) ,Alejandro Gonzalez Inárritu (Babel) , Martin Scorsese (Na druhej strane)
Najlepší filmový scenár :Guillermo Arriaga (Babel) ,Todd Field & Tom Perrotta (Little Children) ,Patrick Marber (Notes On a Scandal) ,William Monahan (Na druhej strane) ,Peter Morgan (Kráľovná)
Najlepšia pôvodná hudba :Alexandre Desplat (The Painted Veil) ,Clint Mansell (Fontána) ,Gustavo Santaolalla (Babel) , Carlo Siliotto (Nomad) ,Hans Zimmer (Da Vinciho kód)
Najlepšia pôvodná pieseň : A Father's Way - Seal (The Pursuit of Happyness) ,Listen - Beyoncé (Dreamgirls) ,Never Gonna Break My Faith - Aretha Franklin, Mary J. Blige (Bobby) ,The Song Of the Heart - Prince (Happy Feet) , Try Not To Remember - Sheryl Crow (Home of the Brave)
Najlepší televízny seriál - dráma : 24 , Big Love ,Klinika Grace , Heroes ,Nezvestní
Najlepší ženský herecký výkon v televíznom seriáli - dráme : Patricia Arquette (Medium) ,Edie Falco (Sopranovci) , Evangeline Lilly (Nezvestní) ,Ellen Pompeo (Klinika Grace) , Kyra Sedgwick (The Closer)
Najlepší mužský herecký výkon v televíznom seriáli - dráme : Patrick Dempsey (Klinika Grace) ,Michael C. Hall (Dexter) , Hugh Laurie (Dr.House) ,Bill Paxton (Big LOve) ,Kiefer Sutherland (24)
Najlepší televízny seriál - komédia alebo muzikál : Zúfalé manželky ,Entourage ,The Office ,Ugly Betty ,Weeds
Najlepší ženský herecký výkon v televíznom seriáli - komédii alebo muzikáli : Marcia Cross (Zúfalé manželky) ,America Ferrera (Ugly Betty) ,Felicity Huffman (Zúfalé manželky) , Julia Louis-Dreyfus (The New Adventures of Old Christine) , Mary-Louise Parker (Weeds)
Najlepší mužský herecký výkon v televíznom seriáli - komédii alebo muzikáli : Alec Baldwin (30 Rock) ,Zach Braff (Scrubs) , Steve Carell (The Office) ,Jason Lee (My Name Is Earl) ,Tony Shalhoub (Monk)
Najlepší mini seriál alebo televízny film : Bleak House ,Broken Trail ,Elizabeth I ,Mrs. Harris ,Prime Suspect: The Final Act
Najlepší ženský herecký výkon v miniseriáli alebo televíznom filme : Gillian Anderson (Bleak House) ,Annette Bening (Mrs. Harris) ,Helen Mirren (Elizabeth I) ,Helen Mirren (Prime Suspect: The Final Act) ,Sophie Okonedo (Tsunami: The Aftermath)
Najlepší mužský herecký výkon v miniseriáli alebo televíznom filme : André Braugher (Thief) ,Robert Duvall (Broken Trail) , Michael Ealy (Sleeper Cell: American Terror) ,Chiwetel Ejiofor (Tsunami: The Aftermath) ,Ben Kingsley (Mrs. Harris) ,Bill Nighy (Gideon's Daughter) , Matthew Perry (The Ron Clark Story)
Najlepší ženský herecký výkon vo vedľajšej úlohe v miniseriáli alebo televíznom filme : Emily Blunt (Gideon's Daughter) ,Toni Collette (Tsunami: The Aftermath) , Katherine Heigl (Klinika Grace) ,Sarah Paulson (Studio 60 on the Sunset Strip) ,Elizabeth Perkins (Weeds)
Najlepší mužský herecký výkon vo vedľajšej úlohe v miniseriáli alebo televíznom filme : Thomas Haden Church (Broken Trail) ,Jeremy Irons (Elizabeth I) ,Justin Kirk (Weeds) ,Masi Oka (Heroes) ,Jeremy Piven (Entourage)
IFPI SR Hitparáda - RADIO TOP 100 - Týždeň - 2006/49
1. TINA-VIEM ŽE POVIEŠ ÁNO 2. AGUILERA CHRISTINA-HURT 3. FURTADO NELLY-ALL GOOD THINGS 4. PEHA-RENESANCIA 5. CMORIK PETER-MÁM POCIT 6. DESMOD-ZHORÍ VŠETKO ČO MÁM 7. SUGABABES-EASY 8. SHAKIRA & SANTANA-ILLEGAL 9. SMATANOVÁ ZUZANA-NEKRÁČAJ PREDO MNOU 10. PINK-U + UR HAND 25. I.M.T. SMILE-HEJ VSTÁVAJ 26. GRIGOROV ROBO-POVEDZME 30. LOBO & KOTUĽA PETER-LEN S TEBOU 36. NO NAME-MEDZI BLOKMI 37. HABERA PAVOL-OD LÁSKY ZÁVISLÍ 41.P.S.-NA NIČOM NEZÁLEŽÍ 43.NATAŠA-STAČÍ CHCIEŤ 46.MÜLLER RICHARD-ČO BOLO BOLO 47. NOCADEŇ-TVOJ MONO HLAS 52. ŽBIRKA MIRO-MÁM ŤA VIAC 53. BALÚCHOVÁ BARBORA-TVOJE SLOVÁ 54. ĎURICA ADAM-POSLEDNÝKRÁT 56. VETROPLACH-TANCUJ TANCUJ 60.BEZDEDA TOMÁŠ-KRÁSNE KRÁSNA 64. BUNDOVÁ MÁRIA-PERFEKTNÝ SVET 66. ŠTROFFEK IVAN-SÚHLASÍM 70. DESMOD-NIEKTO TI TO POVIE SKOR NEŽ JA 72. PARA-AKO NAJLEPŠIE VIEM 75. GLADIATOR-HOLUBIENKA SIVÁ 86.VIDIEK-VIETOR V HLAVE 89.CMORIK PETER-DÁŽĎ 90. NOHAVICA JAREK & KIRSCHNER JANA-PRVNÍ NOC V NOVÉM BYTE 94. KOŠČOVÁ KATKA-POSLEDNÁ 95. HEX-NIKDY NEBOLO LEPŠIE
Národná rada SR zvolila vo štvrtkových tajných voľbách troch nových členov Rady pre vysielanie a retransmisiu . Evidentne zafugovala koaličná dohoda a tak starane SMER prešiel Vladimír Holan (navrhol Spolok slovenských spisovateľov), Danu Podrackú navrhol Klub poslancov NR SR za ĽS-HZDS) a SNS sa presadila cez Milana Vendrinského (navrhol ho Slovenský odborový zväz slobodných povolaní). . Šesťročné funkčné obdobie začne plynúť Dane Podrackej 16. decembra, ostatným dvom novým členom 21. januára 2007.
" Stíhame len zlomok z toho, čo sa nám podarí stihnúť." Nora Mojsejová
„Okoličány bol jediným dôvodom. Prišiel som k nemu a upozornil som ho, že buď zíde on, alebo ja. Upozornil som aj usporiadateľov.“ Peter Šťastný, SDKÚ-DS a bývalý hokejista
"Mal som rád živé prenosy, pretože tie ukázali priamu tvár človeka.V parlamente som sa nikdy neprihováral poslancom alebo politickým stranám, ako si to mnohí mysleli, ale k občanom Slovenska. Bolo mi jedno, či tlieskali, alebo pískali. V priamom prenose vás netlačí do kúta redaktor, pretože chce, aby vynikol on sám a nie človek, ktorého spovedá ." Rudolf Schuster bývalý prezident Slovenskej republiky
" Izrael sa čoskoro vytratí, podobne ako Sovietsky zväz. S božou pomocou a spamätaním sa ľudí sa sionistický režim obrátil hore nohami a je na ceste svojho úpadku. Holokaust bol bez ohľadu na to, či sa stal alebo nie, zámienkou pre vytvorenie základne pre agresiu a hrozbu voči ostatným krajinám v regióne." Mahmúd Ahmadínedžád , iránsky prezident
"Libor ako moderátor a človek už zažil toho veľa po boku Davida Copperfielda. Zažil veľký svet šoubiznisu, nie taký, na aký sa my na malom Slovensku hráme." Marianna Boučková
"Special message: Ak som nazval minulý týždeň „Adelovce", tento bol „Pycovce" či víkend s Pycom, ako chcete. Týmto sa arzenál ľudí asi vyčerpal a ďalej sa spieva: „HOP CICI, už je to v pi..!?" To však nie je Pycova chyba! " Braňo Mojsej
Dnes odštartuje hlasovanie do siedmeho ročníka ankety Osobnosť televíznej obrazovky - OTO 2006. Na rozdiel od predchádzajúcich ročníkov sa bude hlasovať v dvoch kolách. V prvom kole môžu diváci do 14. januára 2007 posielať hlasy do jedenástich kategórií. Hlasovať môžu až za štyri osobnosti a programy v každej kategórii. Na konci prvého kola sa hlasy zrátajú a sedem osobností a programov, ktoré získali v každej kategórii najviac hlasov, postúpi do druhého kola. To odštartuje 26. januára a jeho uzávierka bude 23. februára 2007. V druhom kole už môžu diváci posielať hlasy len nominovaným osobnostiam a programom - jednému v každej kategórii. K pôvodnej desiatke kategórií: Osobnosť TV spravodajstva, Osobnosť TV športu, Osobnosť TV publicistiky, Moderátor/-ka zábavných programov, Speváčka, Spevák, Herečka, Herec, Zábavný program, Program roka 2006, tento rok pribudla kategória Humorista. Ďalej sa budú udeľovať ceny v kategóriách: Absolútny OTO, Sieň slávy a Cena Eurotelevízie. Absolútnym OTOm sa už tradične stane osobnosť s najväčším počtom hlasov spomedzi všetkých víťazov, o Cene Eurotelevízie rozhodnú novinári a Akadémia zvolí ďalšieho člena Siene slávy. Diváci môžu hlasovať kupónmi z novín a časopisov, ale v prvom kole aj cez internet na www.anketaOTO.sk a v druhom kole prostredníctvom SMS. Slávnostné vyhlásenie výsledkov odvysiela STV na Jednotke 14. marca 2007.
Dnes sa na pôde Slovenského rozhlasu stretli na prvom pracovnom stretnutí riaditeľka SRo Miloslava Zemková a novozvolený riaditeľ STV Radim Hreha. Predmetom rokovania boli otázky vzájomnej spolupráce v oblastiach legislatívy a programu. Riaditelia sa okrem iného dohodli aj na koordinovanom postupe k pripravovaným zákonom o audiovízii, digitalizácii a koncesionárskych poplatkoch. V oblasti programovej spolupráce vyjadrili záujem vytvoriť spoločnú sieť zahraničných a regionálnych spravodajcov, ako aj záujem realizovať spoločné programové projekty.
¡No pasarán! ?
Národná rada nezvolila ani jedného nového člena Rady pre vysielanie a retransmisiu (RVR). Potrebné je zvoliť troch členov rady, do opakovanej voľby preto postúpilo šesť kandidátov s najvyšším počtom hlasov. O miesto v RVR sa tak uchádzajú Vladimír Holan (navrhol Spolok slovenských spisovateľov), Ľubomír Lehotský (navrhlo Hnutie kresťanských rodín na Slovensku), Dana Podracká (navrhol Klub poslancov NR SR za ĽS-HZDS), Anna Vargová (navrhli Únia slovenských televíznych tvorcov, Slovenský syndikát novinárov), Milan Vendrinský (navrhol Slovenský odborový zväz slobodných povolaní) a Jana Žitňanská (navrhli Ústredný zväz židovských náboženských obcí, Konferencia biskupov Slovenska a Ekumenická rada cirkví). Na prelome roka 2006 - 2007 sa končí funkčné obdobie trom pôvodným členom RVR. V polovici decembra sa končí funkčné obdobie Tiborovi Vargovi a do 27. januára sú členmi RVR Vladimír Masár a Jana Žitňanská. Tibor Varga je vo funkcii už druhýkrát, takže už nemohol kandidovať. Funkčné obdobie člena rady je šesťročné. Tretina deväťčlennej Rady pre vysielanie a retransmisiu sa obnovuje každé dva roky.
Televízia JOJ sa prispôsobí novým pravidlám a stíši reklamu vo vysielaní. Ako povedal hovorca televízie Ľudovít Tóth, ani v minulosti nemali problém s tým, aby začali platiť takéto zmeny. Televízia Markíza takisto bude rešpektovať nové pravidlá, ktoré zakazujú hlasnejšiu reklamu. Podľa vedúcej PR TV Markíza Ivany Semjanovej, televízia si však nemyslí, že ide o hlavný problém televízneho vysielania. Stop hlasnejšej reklame dnes dali poslanci, keď schválili novelu zákona o vysielaní a retransmisii. Podľa nej reklama a telenákup sa nebude môcť vysielať hlasnejšie ako ostatný program. Predkladateľka novely - poslankyňa ĽS-HZDS Zdenka Kramplová tvrdí, že novela zabráni, aby vysielaná reklama s vyššou intenzitou zvuku sústavne obťažovala divákov v snahe vzbudzovať ich pozornosť, najmä tých, ktorí sa nevedia a nemôžu brániť, čiže deti. Vláda návrh po stanovisku Ministerstva kultúry SR neschválila, naopak, parlamentné výbory návrh podporili.
Zomrel Peter Boyle
Vo veku 71 rokov zomrel v utorok v New York-Presbyterian Hospital herec Peter Boyle. Naši diváci ho poznali zo seriálu Everybody Loves Raymond. Za úlohu Franka Baroneho dostal sedem, nominácií na Emmmy, ale stal sa tak jediným z hercov seriálu, ktorý toto ocenenie nedostal.. Narodil sa 18. októbra
1935 vo Philadelphii. Hral vo filmoch a seriáloch ako : NYPD Blue , Ples príšer, Malcolm X , Honeymoon in Vegas, Young Frankenstein, Hammett , Taxi Drive , Medium Cool.
Centrum pre výskum etnicity a kultúry dnes oficiálne predstavil internetový portál o digitalizácií televízneho vysielania, Digimedia.sk. Na poslednom z cyklu seminárov o prechode na digitálne vysielanie, ktorý sa bude venovať ekonomickým aspektom tohto prechodu, členovia CVEK oficiálne uviedli digimédiu do života. Portál má byť zdrojom relevantných informácií najmä pre novinárov, ktorí sa zaujímajú o oblasť médií a o činnosť rezortov kultúry, dopravy a telekomunikácií. Internetová stránka je prínosná aj pre samotných decízorov a zástupcov všetkých relevantných subjektov, ktorých sa bude proces digitalizácie TV vysielania týkať.
Dráma Let číslo 93 je podľa združenia newyorských filmových kritikov (NYFCC) najlepším filmom roka 2006. Za najlepšiu herečku vyhlásili Helen Mirren. Ocenenie si zaslúžila stvárnením britskej kráľovnej Alžbety II. v snímke Kráľovná. Kritici ocenili aj scenáristu filmu Kráľovná Petra Morgana. Najlepší herecký výkon podľa nich predviedol Forest Whitaker vo filme The Last King of Scotland, kde stvárnil ugandského diktátora Idiho Amina. Medzi režisérmi dominoval Martin Scorsese so svojím filmom Na druhej strane. Za najlepší dokumentárny film označili Deliver Us From Evil v réžii Amy Berg. Dokument sa zaoberá zneužívaním detí katolíckymi kňazmi.
Prehľad víťazov cien združenia newyorských filmových kritikov :
Najlepší film: Let číslo 93
Najlepší herec: Forest Whitaker (The Last King of Scotland)
Najlepšia herečka: Helen Mirren (Kráľovná)
Najlepší režisér: Martin Scorsese (Na druhej strane)
Najlepší zahraničný film: L' Armée des ombres
Najlepší scenár: Peter Morgan (Kráľovná)
Najlepší herec vo vedľajšej úlohe: Jackie Earle Haley (Little Children)
Najlepšia herečka vo vedľajšej úlohe: Jennifer Hudson (Dreamgirls)
Najlepšia kamera: Guillermo Navarro (El Laberinto del Fauno)
Najlepší dokumentárny film: Deliver Us From Evil
Najlepší debutový film: Ryan Fleck (Half Nelson)
Najlepší animovaný film: Happy Feet
Poslanci Európskeho parlamentu včera schválili návrh smernice, ktorej cieľom je väčšia regulácia televíznej reklamy v celej EÚ. Zásadnou zmenou je to, že relácie by mohli byť prerušované reklamou každých 30 minut, namiesto súčasných 45 minút. Verdikt ale nie je definitívny. Na podobe smernice sa ešte musia zhodnúť členské štáty. Zníženie časového obmedzenia je ale jedným z mála bodov, kde europoslanci predpisy zmiernili. Ostatné body reklamu viac regulujú. Zmeny sa týkajú aj umiestňovania reklamných výrobkov v reláciách (tzv. product placement). Z nového opatrenia vyplývá, že by mali býť v rámci celej EÚ zakázáné reklamné produkty v detských reláciách, dokumentoch a v spravodajstve. Programy, v ktorých sú reklamné produkty umiestnené, by maly byť novo označené na začiatku a na konci vysielania. Každých 20 minút by sa na obrazovke mala objaviť informácia o tom, že sa v relácii nachádza platená reklama. EÚ chce ale ovpyvniť aj vysielanie na internete. Smernica rozlišuje medzi takzvaným lineárnym (normálnym) a nelineárnym vysielaním (na vyžiadanie). Prísne pravidla sa nebudú týkať programov na vyžiadanie. Návrh smernice je rozšírením zákona z roku 1989, ktorý je známy aj ako "Televízia bez hraníc".
Na reklamu v médiách tento rok české firmy minuli 18,248 miliardy Kč, v prepočte 22,88 miliardy Sk. V porovnaní s minulým rokom je to nárast iba o 2 %, a to aj napriek tomu, že uplynulý rok bol bohatý na športové udalosti, ktoré reklamných inzerentov priťahujú. Omnoho vyššie výdavky však čakajú inzerenti v nasledujúcom roku - podľa odhadov spoločnosti ARBOmedia až 19,3 miliardy Kč. Medzi najväčších inzerentov v tomto roku patrili telefónni operátori. Podľa monitoringu A-COnnect za prvých 11 mesiacov tohto roku najviac do médií vložila nástupnícka firma Českého Telecomu a Eurotelu, Telefónica O2, ktorá si kúpila reklamu za viac ako 1,5 miliardy Kč. Druhý je Vodafone, tretia je potravinárska firma Nestlé. V budúcom roku sa tempo rastu výdavkov na reklamu opäť zvýši. Podľa odhadov ARBOmedia, by mali firmy za reklamu utratiť o 5,7 % viac ako tento rok.
SLOVAK RADIO NEWS-Pokus o puč nevyšiel
SLOVAK RADIO NEWS -
Pokus o puč nevyšiel
Včera sa na Rozhlasovej rade zle skoordinovaná skupina pokúsila apelovať na predsedu rady Vladimíra Taliana , aby sám odstúpil. Prakticky išlo o to, aby Rada nemala predsedu a po tri mesiace nemal kto Radu zvolať, čím by bola odvolateľná. Keďže túto požiadavku nesplnil , vzdal sa Mgr. Peter Varga funcie 1. podpredseda rady. Generálna riaditeľka SRo Zemková prakticky zrušila pozíciu tajomníka rady / referent expert / 2 dni po zaslaní Štatútu Rady predsedovi NR SR. 8.12. Pavol Paška Štatút schválil. Rozhlasová rada tak nebude mať tajomníka najmenej tri mesiace. Apelácia na predsedu rady na jeho odstúpenie pokračovala.
To tak málo ľudí vie hrať na Slovensku karty ?
A ani počítať ?
Rozhlasová rada napokon dnes schválila rozpočet Slovenského rozhlasu na budúci rok. Rozpočet by nemal byť stratový, počíta s príjmami približne 874,6 mil. korún a s rovnakými celkovými výdavkami. Súčasťou rozpočtu je aj programový koncept SRo na rok 2007.
SLOVAK VLÁDA NEWS
Vláda SR dnes schválila s pripomienkami Návrh zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) a o zmene a doplnení niektorých zákonov - nové znenie a aj Návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) a o zmene a doplnení niektorých zákonov.
Dôvodom je , že neschválením návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) a o zmene a doplnení niektorých zákonov hrozia štátu značné hospodárske škody, a to s ohľadom na doručenie odôvodneného stanoviska Európskej Komisie K(2006) 4425 Stálemu zastúpeniu Slovenskej republiky v pri EÚ 18. októbra 2006, zaregistrované ako porušenie č. 2006/0539. Odôvodnené stanovisko k porušeniu č. 2006/0539 bolo Slovenskej republike adresované podľa čl. 226 Zmluvy o založení Európskeho spoločenstva s ohľadom na neoznámenie opatrení určených na transpozíciu smernice Európskeho parlamentu a Rady 2004/48/ES z 29. apríla 2004 o vymožiteľnosti práv duševného vlastníctva do vnútroštátnych právnych predpisov, ktorá bola uverejnená v úradnom vestníku Európskej Únie L 195 z 2. júna 2004. Podľa čl. 20 smernice Európskeho parlamentu a Rady 2004/48/ES členské štáty uvedú do účinnosti právne predpisy, nariadenia a administratívne opatrenia a potrebné na dosiahnutie súladu s touto smernicou do 29. apríla 2006 a o tejto skutočnosti bezodkladne informujú Komisiu. V nadväznosti na skutočnosť, že Slovenská republika neoznámila transpozíciu smernice bezodkladne po uplynutí lehoty ustanovenej v smernici Európskeho parlamentu a Rady 2004/48/ES, Komisia listom č. SG (2006) D/202870 z 1. júna 2006 umožnila Slovenskej republike, aby v lehote dvoch mesiacov predložila pripomienky. V nadväznosti na predložené pripomienky z 23. augusta 2006, Komisia vydala odôvodnené stanovisko, že Slovenská republika neprijala opatrenia potrebné na dosiahnutie súladu so smernicou Európskeho parlamentu a Rady 2004/48/ES alebo v žiadnom prípade Komisiu o týchto ustanoveniach neinformovala, t.j. Slovenská republika nesplnila povinnosť vyplývajúcu z článku 20. smernice. Komisia dňa 13. decembra 2005 prijala oznámenie č. SEK (2005) 1658 o uplatňovaní článku 228 Zmluvy o ES (sankcie proti členským štátom za porušovanie Zmluvy o založení ES). Primárnym cieľom oznámenia Komisie je prinútiť členské štáty rýchlejšie zosúladiť protiprávny stav a vyhnúť sa konaniu podľa čl. 228. Sprísnenie sankcií, ktoré bude Komisia Súdnemu dvoru ES navrhovať, sa týka paušálnej pokuty. Komisia bude vždy požadovať aspoň minimálnu paušálnu pokutu. Pre SR bude minimálna výška paušálnej pokuty 725 000 EUR. Komisia bude uplatňovať postup podľa tohto oznámenia už od 1. januára 2006, avšak počas roku 2006 vezme späť žaloby, pokiaľ štát v priebehu konania podľa čl. 228 ZES odstráni protiprávny stav. Smernice Európskeho parlamentu a Rady 2004/48/ES bude do právneho poriadku Slovenskej republiky transponovaná nadobudnutím účinnosti zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) a o zmene a doplnení niektorých zákonov. Uvedené skutočnosti sú dôvodom na uplatnenie návrhu vlády SR, podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, aby sa Národná rada Slovenskej republiky uzniesla na skrátenom legislatívnom konaní o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) a o zmene a doplnení niektorých zákonov.
Ján Lazar stiahol svoju kandidatúru za člena Rady pre vysielanie a retransmisiu. Ako informoval , urobil tak preto, lebo sa ukázalo, že nemá dostatočnú politickú podporu na zvolenie. Lazara nominovalo Centrum pre výskum etnicity a kultúry, ktoré zastupujú aj Michal Vašečka a predseda Rady STV Miroslav Kollár . O členstvo v licenčnej rade sa tak uchádza 20 kandidátov. Voľba by mala byť vo štvrtok. Parlament by mal trojicu nových členov RVR v tajnej voľbe zvoliť v záujme uznášaniaschopnosti, keďže sa na prelome roka 2006 - 2007 končí funkčné obdobie trom pôvodným členom - Tiborovi Vargovi, Vladimírovi Masárovi a Jane Žitňanskej.
Stránka roku ?
Rada pre vysielanie a retransmisiu oficiálne spustila novú internetovú prezentáciu , v ktorej sa nevyzná snáď ani samotná Rada. Navyše v nej chýbajú zápisnice , respektíve pri odkaze Súbory na stahnutie/prezeranie nie je nič.
Libor a Marianna Boučkovci podali žiadosť o rozvod. Stanovisko manželov sprostredkovala TV Markíza.
Ó, blahoslavení duchom, lebo nevedia, čo hovoria
Reklama a telenákup sa nebude môcť vysielať s vyššou zvukovou intenzitou ako ostatný program. Parlament o tom rozhodol schválením návrhu novely zákona o vysielaní a retransmisii, ktorý predložila poslankyňa ĽS-HZDS Zdenka Kramplová. Podľa predkladateľky novela zabráni, aby vysielaná reklama s vyššou intenzitou zvuku sústavne obťažovala divákov v snahe vzbudzovať ich pozornosť, najmä tých, ktorí sa nevedia a nemôžu brániť, čiže deti. Vláda návrh po stanovisku Ministerstva kultúry SR neschválila, naopak parlamentné výbory v súlade koalície i opozície návrh podporili. Katarína Tóthová položila v rozprave otázku, či zamietavé stanovisko Ministerstva kultúry SR nebolo dielom lobistov. Dušan Jarjabek (Smer-SD) sa zastal ministra kultúry Mareka Maďariča a nesúhlas ministerstva považuje za informačný problém. Poukázal na kompetencie Telekomunikačného úradu v prípade, ak vysielateľ prekročí povolenú intenzitu hlasitosti. "Kompetenciu postihovať má úrad aj dnes, jej uplatňovanie je druhá vec," povedal Jarjabek a dodal, že STV na rozdiel od komerčných televízií intenzitu hlasitosti reklám v porovnaní s ďalším programom nemení. "Tento problém je riešiteľný a keď prijmeme túto novelu, o to viac sa bude musieť problematikou zaoberať Rada pre vysielanie a retransmisiu," dodal Jarjabek.
ZÁKON z 13.12. 2006, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov
Národná rada Slovenskej republiky sa uzniesla na tomto zákone: Čl. I Zákon Národnej rady Slovenskej republiky č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení zákona č. 147/2001 Z.z., zákona č. 206/2002 Z.z., zákona č. 289/2005 Z.z., zákona č. 95/2006 Z.z. a zákona č. 121/2006 Z.z. sa mení a dopĺňa takto: 1. V § 34 sa vkladá nový odsek 3 v znení: „3) Vysielaná reklama a telenákup nesmú byť vysielané takým spôsobom, že zvuková intenzita ich vysielania je vyššia, ako zvuková intenzita zložiek programovej služby, vysielaných v čase predchádzajúcom vysielaniu reklamy alebo telenákupu, ako aj v čase tesne nasledujúcom po ich odvysielaní. Takýto spôsob vysielania sa použije aj pri vysielaní zvukovoobrazových prostriedkov, oddeľujúcich reklamu alebo telenákup od iných častí programovej služby podľa ods. 1.“ 2. Doterajší odsek 3 sa označuje ako odsek 4. 3. V §38 sa vkladá nový odsek 5 v znení: „5) Na spôsob vysielania oznamu o sponzorstve sa vzťahuje §34 ods. 3“ Čl. II Tento zákon nadobúda účinnosť 1. decembra 2006. DÔVODOVÁ SPRÁVA I. Všeobecná časť Cieľom novely zákona je odstránenie rušivých momentov pri sledovaní vysielania programových služieb, alebo ďalších zvukových, obrazových, alebo zvukovoobrazových informácií určených na príjem verejnosťou. Viacerí vysielatelia zvyšujú zvukovú intenzitu počas vysielania reklamy a oznamu o sponzorstve programu, čím vysielanie pôsobí rušivo a potiera program vysielaný pred reklamou. Vysielateľ je povinný zabezpečiť, aby sa nezvyšovala intenzita zvuku počas vysielania reklamy, pri vysielaní zvukovoobrazových prostriedkov oddeľujúcich reklamu alebo telenákup od iných častí programovej služby a rovnako pri vysielaní oznamu o sponzorstve programu. Táto novela nemá zámer odstrániť reklamu, či sponzorstvo z televíznej obrazovky a už vôbec nie je jej cieľom znížiť trh reklám, ktorý je dôležitý pre samotnú existenciu rôznych televízii. Výsledkom tejto novely má byť len úprava formy a spôsobu uvádzania reklamy, telenákupu a oznamu o sponzorstve programu tak, aby ich prezentácia bola v štandardnej forme, v akej sa prezentujú všetky ostatné televízne programy a teda, aby intenzita zvuku bola na rovnakej úrovni a neobťažovala tak príjemcu, teda samotného diváka. V dnešnej technicky pokročilej dobe existujú televízne prijímače so zabudovanou ochranou, ktoré tento problém riešia samé, avšak väčšina slovenských domácností si z finančného hľadiska nákup takejto techniky dovoliť nemôže a preto považujeme za správne upraviť tento nepriaznivý stav týmto návrhom novely. Návrh zákona je v súlade s Ústavou Slovenskej republiky, so zákonmi ako aj s medzinárodnými zmluvami, ktorými je Slovenská republika viazaná. Návrh zákona nebude mať dopad na štátny rozpočet, rozpočty obcí a vyšších územných celkov, ani na zamestnanosť, na podnikateľské prostredie a na životné prostredie. DOLOŽKA ZLUČITEĽNOSTI Návrhu zákona s právom Európskych spoločenstiev a právom Európskej únie 1. Predkladateľ právneho predpisu: Poslankyňa Národnej rady Slovenskej republiky 2. Názov právneho predpisu: Návrh zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov 3. Problematika návrhu právneho predpisu: a) nie je upravená v práve Európskych spoločenstiev b) nie je upravená v práve Európskej únie c) nie je upravená v judikatúre Súdneho dvora Európskych spoločenstiev ani v judikatúre Súdu prvého stupňa 4. Záväzky Slovenskej republiky vo vzťahu k Európskym spoločenstvám a Európskej únii: irelevantné 5. Stupeň zlučiteľnosti návrhu právneho predpisu s právom Európskych spoločenstiev a právom Európskej únie: irelevantné 6. Gestor: irelevantné
The 15th Reporters Without Borders - Fondation de France prize
V utorok organizácia Reporters Without Borders udelili ocenenia novinárom, novinám a jednej asociácii .
Novinárom roka sa stal 76 ročný novinár WinTin z Mjanmaru- Barmy. Uväznený je od roku 1989. Cena pre médium roka išla pre ruský dvojtýždeník Novaja Gazeta , ktorej novinárku Annu Politkovskú zastrelili 7. októbra. Cenu za obranu slobody dostala asociácia reportérov v Kongu.
Ocenenie Cyberdissident dostala Guillermo Farinas Hernandez, riaditeľ nezávislej tlačovej agentúry Cubanacan Press.
Slovenská televízia včera po 2 a 1/2 roku prehrala pracovnoprávny spor s produkčnou Miroslavou Trizmovou.
Manželka speváka Ozzyho Osbournea Sharon Osbourne prezradila, ako reagovala na kritiku svojich neprajníkov. Nechala im poslať luxusne zabalenú škatuľku od šperkov s nečakaným darčekom - exkrementmi. "Robila som to príšerne dlho. Asi som sa na tom bavila," povedala 54-ročná v rozhovore pre dnešné číslo britského denníka The Guardian. Osbourne, ktorá spolu so svojím manželom a deťmi účinkovala v reality show stanice MTV The Osbournes, prezradila, že naposledy sa takýmto spôsobom "odvďačila" pred niekoľkými rokmi recenzentovi jedných amerických novín. "Bolo to pred 4 rokmi, keď vyšiel prvý posudok na šou The Osbournes," nechala sa počuť, avšak neuviedla názov novín. Novinár mal nemiestne poznámky na jej dve deti - dcéru Kelly a syna Jacka. Poslala mu zabalenú škatuľku šperku od Tiffanyho s výkalmi a lístkom, v ktorom stálo - "Počula som, že trpíte poruchou stravovania. Zjedzte toto."
Po vyše 25 rokoch anonymity bude iránsky fotograf, ktorému sa podarilo zachytiť popravu, za čo získal Pulitzerovu cenu formálne uznaný za víťaza prestížnej novinárskej ceny. Identitu Jahangira Razmiho starostlivo celé roky držali v utajení. Minulý víkend sa ju však podarilo odhaliť americkému denníku The Wall Street Journal. Za strhujúcu snímku tak získa 10-tisíc dolárov a pozvánku do New Yorku na odovzdávanie cien. "Rozumieme, že pán Razmi, ktorý vie určite sám zhodnotiť okolnosti príde a cenu si preberie," uviedol Sig Gissler z Rady Pulitzerovej ceny. Fotografia zobrazuje jedenástich mužov so zaviazanými očami padajúcich dole po streľbe z pušiek ich popravcov v roku 1979. Snímku následne zverejnil iránsky denník Ettela'at. Keďže sa však šéfredaktor obával o Razmiho bezpečnosť, nezverejnil pod fotografiou, ktorú neskôr prebrala aj United Press International jeho meno. V roku 1980 vyhral Pulitzerovu cenu. Bolo to vôbec jedinýkrát v histórii, keď sa rada rozhodla udeliť cenu anonymnému autorovi. Fotografiu dlho používali odporcovia iránskej islamistickej vlády ako symbol brutality režimu. Razmi neskôr spolupracoval pri tvorbe dlhého článku v The Wall Street Journal. Reportér denníku Joshua Prager začal na príbehu pracovať v roku 2002. Razmiho identitu sa mu podarilo odhaliť v roku 2004 vďaka dobrým konexiám v komunite fotografov a novinárov. V roku 2005 odišiel do Iránu a na článku začal naplno pracovať v máji tohto roku.
Stjepan Mesic a Dragutin Lucic
Asociácia chorvátskych novinárov v pondelok požadovala, aby troch chorvátskych novinárov, ktorých suspendovali za to, že odvysielali nahrávku, na ktorej údajne chorvátsky prezident Stipe Mesič propagoval chorvátsky nacistický štát, prijali späť do práce. "Novinárom ani reportérom neprináleží nikoho ochraňovať, ani prezidenta, ale našou úlohou je posudzovať dôveryhodnosť správ," povedal Dragutin Lucič, predseda asociácie. Lucič dodal, že traja novinári majú dostatok dôkazov na to, že prejav prezidenta je autentický. Vedúci redaktori štátnej televízie prepustili troch redaktorov s odôvodnením, že odvysielaním nahrávky ukázali, že im chýba profesionalizmus. Prvý raz nahrávku v sobotu publikoval webový portál s uvedením, že nahrávka je prejavom Mesiča zo začiatku deväťdesiatych rokov, kedy bol členom vládnej nacionálnej strany Franja Tudžmana. Prezident v nahrávke povedal, že Chorváti vyhrali počas druhej svetovej vojny dvakrát, a to v roku 1941, kedy založili nacistický bábkový štát a potom v roku 1945, kedy chorvátski antifašisti rozdrvili nacistov. 30-sekundový spot vyvolal prekvapenie v Chorvátsku, kde je Mesič známy svojou otvorenou kritikou fašistického režimu, ktorý prenasledoval stovky Srbov, Židov a chorvátskych antifašistov. V nedeľu chorvátsky prezident spochybnil autenticitu nahrávky, hoci priznal, že mohol povedať "niečo podobné". Štátna televízia odvysielala nahrávku v sobotných večerných správach. Troch reportérov, z ktorých dvaja sú redaktormi hlavných večerných správ, prepustili v nedeľu. V pondelok prezident Mesič tvrdil, že nechcel, aby redaktorov prepustili. "Každý môže o mne písať, čo chce", dodal prezident. Aféra zaujala pozornosť verejnosti, avšak pravdepodobne vážne neohrozí pozíciu prezidenta. Premiér Ivo Sanader, ktorého strana má v parlamente väčšinu a ktorý je jedným z Mesičových súperov, sa postavil na jeho stranu. Mesič sa v roku 2005 stal po druhýkrát chorvátskym prezidentom a je jedným z predstaviteľov, ktorý sa snaží z Chorvátska spraviť typicky európsku krajinu. Generálna riaditelka rakúskej verejnoprávnej televíze ORF Monika Lindnerová podala žalobu na redaktora denníku Standard Haralda Fidlera. Prekáža jej, že Lindner v lete zverejnil v plnom znení koncept, s ktorým sa Lindnerová znovu uchádzala o pozíciu riadiielky ORF a prekvapivo ho prehrala v boji s Alexandrom Wrabetzom .
Európska únia (EÚ) chce zmeniť pravidlá vysielania reklamy v televízii. O novele "televíznej smernice" z roku 1997 budú poslanci Európskeho parlamentu v prvom čítaní hlasovať tento týždeň. Európania strávia pred televízorom približne dve hodiny denne. Sledujú sa filmy, obľúbené programy, avšak aj reklama. Čoraz častejšie sa možno v jednotlivých programoch stretnúť s umiestňovaním produktov, keď herci spomenú alebo ukážu značku auta, oblečenia či nápoja. Poslanci budú už tento týždeň rokovať o nových pravidlách umiestňovania produktov, ako aj o tom, ako často môžu televízie reklamu vysielať. Prvá legislatívna úprava Únie, ktorá sa zaoberala reklamou v televízii, dostala názov Televízia bez hraníc. Hoci bola táto smernica prijatá v roku 1989 a následne novelizovaná o osem rokov neskôr, technologický vývoj napredujúci míľovými krokmi núti európskych politikov opäť prehodnotiť jej obsah. S nástupom digitálnej televízie, zvyšujúcim sa vplyvom internetu či rozšírením mobilných telefónov tretej generácie, sa objavujú stále novšie formy reklamy. Poslanci budú tento týždeň prejednávať správu nemeckej poslankyne zo skupiny ľudovcov a európskych demokratov Ruth Hieronymi, ktorá navrhuje pozmeniť súčasnú legislatívy. Reklama ako zdroj príjmov Reklama je pre televízne kanály veľmi dôležitá. Podľa Európskeho audiovizuálneho informačného úradu pochádza z reklamy a sponzorstva až 90 percent príjmov súkromných televíznych staníc a 29 percent príjmov verejnoprávnych televízii. Súčasné pravidlá o vysielaní reklamy povoľujú prerušiť program reklamou každých dvadsať minút. Správy, náboženské programy, dokumentárne filmy a detské programy, ktoré netrvajú viac než polhodinu, musia byť dokonca odvysielané bez reklamy. Reklama áno, avšak ako často? Návrh na úpravu týchto pravidiel predložila Európska komisia, pričom členovia Výboru EP pre kultúru a vzdelávanie navrhujú ďalšie zmeny. Počas vysielania televíznych filmov, kinematografických diel, koncertov, divadelných hier a opier, by sa reklama mala objaviť nie každých 35 minút, ako to navrhuje Komisia, ale každých 45 minút. Detské programy a správy by zas mali byť prerušované najviac každú polhodinu. Programy určené deťom by zároveň nemali obsahovať reklamu na jedlá a nápoje z dôvodu nárastu detskej obezity v Európe. Hlasitosť reklám by nemala prekročiť hlasitosť prerušeného programu a v žiadnej reklame nesmie dôjsť k diskriminácii na základe rasy, pohlavia, národnosti, zdravotného stavu, veku či sexuálnej orientácie. James Bond: vzorový príklad umiestňovania produktov Spomínate si na niektorý film s agentom 007? V jednotlivých dialógoch či záberoch z filmov možno rozpoznať nielen značku auta, ale aj značku hodiniek a žiletiek. Umiestňovanie produktov, ako sa tento jav nazýva, je častou formou reklamy najmä v Spojených štátoch, kde sú filmy spolufinancované veľkými značkovými firmami. Pravidlá pre umiestňovanie produktov sú však v Európe nejednoznačné. Niektoré štáty túto formu reklamy povoľujú, iné zakazujú, avšak mnohé vôbec neupravujú. Hoci sa niektorí poslanci prikláňajú k úplnému zákazu umiestňovania produktov, kritici namietajú, že sa tým obmedzuje sloboda filmových tvorcov. Výbor pre kultúrne veci preto navrhuje rozdeliť umiestňovanie produktov do niekoľkých kategórií. Konkrétne navrhované zmeny Úplný zákaz by sa vzťahoval na umiestňovanie produktov v správach, detských programoch a dokumentárnych filmoch. Odzvonilo by aj poukazovaniu na cigarety a tabakové výrobky. Členské štáty by však mohli povoliť umiestňovanie ostatných produktov v kinách, televíznych filmoch, seriáloch, či počas športových prenosov. V každom prípade by však diváci mali byť informovaní o tom, že sa v programe umiestňovanie produktov objavuje. Tento čiastočný zákaz by podľa navrhovateľky správy Ruth Hieronymi "mohol odstrániť znevýhodnenie európskej produkcie voči produkcii americkej". Záverečné hlasovanie je naplánované v stredu. Rozpravu, ako aj hlasovanie poslancov si pritom môžete pozrieť v priamom prenose .
ZMIZLA NÁM ERIKA !
Vážení diváci, ako iste viete naša televízia je šírená prostredníctvom spoločností UPC BROADBAND SLOVAKIA, s.r.o. a Trnavatel, spol. s r.o.. Okrem toho, že platíte poplatky VY spoločnosti UPC BROADBAND SLOVAKIA, s.r.o. respektíve Trnavatel, spol. s r.o., platíme aj MY. A to tak, že najprv sme si museli zakúpiť zariadenie asi za 1.000.000,– Sk pre UPC BROADBAND SLOVAKIA, s.r.o. a ešte aj platíme 135.660,– Sk na tri mesiace vopred, ináč by s nami zmluvu o šírení neboli podpísali. Poplatky uhrádzame podľa zmluvy. Máme za to, že podľa Zbierky zákona č.308/2000 zo 14. septembra 2000 o vysielaní a retransmisii a o zmene zákona č. 195/2000 Z. z. o telekomunikáciách § 17 bod 1, pís. a) by nás mali spoločnosti UPC BROADBAND SLOVAKIA, s.r.o. a Trnavatel spol. s r. o. šíriť v základnom súbore a to bezplatne. Keďže takéto jednanie považuje naša televízia za zneužitie dominantného postavenia na trhu, pochopiteľne, podávame celú vec na protimonopolný úradu, žalobu na súd a žiadame Radu pre vysielanie a retransmisiu na odňatie licencie pre UPC BROADBAND SLOVAKIA, s.r.o. a Trnavatel, spol. s r.o.. Ako náhle spoločnosť Nautik TV s.r.o. žiadala o zaradenie do základného súboru podľa zákona, UPC BROADBAND SLOVAKIA, s.r.o. a Trnavatel spol. s r. o s nami zrušili zmluvu a rozhodli, že od marca 2007 nás nebudú šíriť. Ak chcete našu televíziu aj naďalej sledovať informujeme Vás o alternatívach ako sú Digi TV, Satro spol. s r.o., Martico s.r.o. a mnoho ďalších operátorov, ktorých nájdete na našej webovej stránke. O ďalšom vývoji Vás budeme informovať.
Zachovajte nám Vašu priazeň aj naďalej.
Top 20 všetky slovenské stanice 49.týždeň /04.12.2006 - 10.12.2006/
1 .Televízne noviny - Markíza -10.12.2006 , 2 ,LETS DANCE- Markíza-10.12.2006 ,3.Televízne noviny -Markíza -5.12.2006, 4 .Televízne noviny -Markíza -4.12.2006 ,5.Televízne noviny- Markíza -6.12.2006, 6. Televízne noviny -Markíza , 7. Televízne noviny -Markíza -9.12.2006 ,8 .Televízne noviny-Markíza-8.12.2006, 9.Susedia- Markíza -4.12.2006 ,10 .Športové noviny -Markíza -10.12.2006, 11. Športové noviny -Markíza -9.12.2006 ,12. Počasie -Markíza -10.12.2006 ,13.Pošta pre teba -Jednotka - 9.12.2006 ,14.LETS DANCE - Horúčka nedeľňajšej noci -Markíza-10.12.2006 ,15. NOVINY-TV JOJ-10.12.2006,16. Počasie- Markíza -5.12.2006 ,17.Počasie -Markíza- 7.12.2006, 18 . Na streche -Markíza -7.12.2006 ,19.Srdcové záležitosti - Markíza -10.12.2006 ,20.Reflex-Markíza -4.12.2006
2006 LAFCA Awards
Najnovší režisérsky počin Clinta Eastwooda - vojnová dráma Letters from Iwo Jima je podľa Asociácie losangeleských filmových kritikov (LAFCA) najlepším filmom roka 2006. V snímke, ktorá je celá v japončine, stvárnil hlavnú úlohu Ken Watanabe. Za najlepší film tohto roka vyhlásilo snímku aj americké združenie kritikov National Board of Review (NBR), ocitla sa aj v zozname najlepších filmov podľa Amerického filmového inštitútu (AFI). V USA budú film premietať od 20. decembra, slovenskí filmoví fanúšikovia si však budú musieť počkať pravdepodobne až do mája 2007. Snímka je tento rok už druhým Eastwoodovým filmom s tematikou II. svetovej vojny - konflikt ale zobrazuje z pohľadu japonských vojakov. Eastwoodov prvý tohtoročný vojnový film Zástavy našich otcov mal v USA premiéru 20. októbra, uvedenie do slovenských kín je naplánované na 1. marca 2007. LAFCA vznikla v roku 1975. Združuje profesionálnych filmových kritikov žijúcich v Los Angeles, ktorí pracujú pre tamojšie printové a elektronické médiá. Každoročne v decembri hlasujú členovia LAFCA o filmových cenách. Víťazom ich odovzdávajú vždy na výročnej slávnosti, ktorá sa koná v polovici nasledujúceho januára. Slávnostný ceremoniál 32. ročníka udeľovania cien LAFCA bude v nedeľu 14. januára 2007 v losangeleskom Park Hyatt Hotel.
Prehľad víťazov cien Asociácie losangeleských filmových kritikov (LAFCA):
Réžia: Paul Greengrass (Let číslo 93) ; Herečka: Helen Mirren (Kráľovná) ; Herec (dve prvé miesta): Sacha Baron Cohen (Borat), Forest Whitaker (The Last King of Scotland); Scenár: Peter Morgan (Kráľovná); Herečka vo vedľajšej úlohe: Luminita Gheorghiu (Moartea domnului Lazarescu) ; Herec vo vedľajšej úlohe: Michael Sheen (Kráľovná) ; Cudzojazyčný film: Das Leben der Anderen (réžia: Florian Henckel von Donnersmarck) ; Dokumentárny film: An Inconvenient Truth (réžia: Davis Guggenheim) ; Výprava: Eugenio Caballero (El Laberinto del Fauno) ; Animovaný film: Happy Feet (George Miller) ; Hudba: Alexandre Desplat (The Painted Veil, Kráľovná) ; Kamera: Emmanuel Lubezki (Potomkovia ľudí); Nová generácia: Michael Arndt (scenárista), Jonathan Dayton a Valerie Faris (réžia) - Little Miss Sunshine ; Cena za celoživotné dielo: Robert Mulligan ; Nezávislý / Experimentálny film (dve prvé miesta): Old Joy (réžia: Kelly Reichardt), In Between Days (réžia: So Yong Kim) ; Špeciálne uznania:Filmu Jean-Pierre Melvillea Armáda tieňov z roku 1969 pri príležitosti jeho "veľmi oneskoreného uvedenia v USA".Jonasovi Mekasovi - filmárovi, kritikovi a spoluzakladateľovi Anthology Film Archives, za jeho prínos americkej filmovej kultúre.
V 4. ročníku súťaže slovenských lokálnych televíziií uspela TV Reduta, TV AVT Prievidza a Infoštúdio mesta Dolný Kubín.- Osemnásť príspevkov prihlásilo dvanásť televíznych staníc do súťaže v audiovizuálnej tvorbe z oblasti protidrogovej problematiky, ktorú porota vyhodnotila v piatok, 8. decembra v Martine. "Odborná porota sa rozhodla prvé miesto neudeliť. Druhé miesto patrí TV Reduta zo Spišskej Novej Vsi, tretie TV AVT Prievidza a Infoštúdiu mesta Dolný Kubín. Čestné uznania získali TV AVT Prievidza, TV Pezinok, Bardejovská televízia a TV Poprad," informovala Nataša Petrová, výkonná riaditeľka LOToS – spolku lokálnych televíznych staníc Slovenska, ktorý je spolu s Protidrogovým fondom vyhlasovateľom súťaže. Hlavným cieľom súťaže je podľa Petrovej poučiť a pritiahnuť novinárov z lokálnych TV k protidrogovej tematike. "Každý ročník nám ukazuje, že spracovanie tejto tematiky nie je vôbec jednoduché. Prichádzajú na to aj redaktori, preto každoročne dva mesiace pred uzávierkou organizujeme jednodňový odborný seminár pre redaktorov a tvorcov, kde sa im snažíme priblížiť túto tematiku prostredníctvom odborných lektorov," uviedla výkonná riaditeľka LOToS. Predsedníčka poroty Stanislava Benická zdôraznila, že porota bola tento rok na tvorcov prísna. "Predovšetkým preto, že po ročníkoch, ktoré sme už absolvovali a po analýzach jednotlivých príspevkov počas vyhodnocovania súťaže dostali tvorcovia dosť návodov na to, ako sa niektorých chýb vyvarovať. A chyby sa opakujú stále a stále," skonštatovala Benická. Tvorcovia z lokálnych televízií sa podľa predsedníčky poroty odvážia do protidrogovej témy pustiť vtedy, keď v ich okolí nájdu príbeh človeka, ktorý bojuje so závislosťou. "A keď majú konkrétneho človeka, majú aj viac odvahy pustiť sa do protidrogovej témy. A obyčajne aj výsledok býva podstatne lepší ako vtedy, keď hľadajú a nájdu si nejakú tému a pokúšajú sa ju urobiť tak, aby oslovila diváka," dodala Benická.
HREHA V STV
Generálnym riaditeľom Slovenskej televízie sa stal mediálny poradca žijúci v Českej republike Radim Hreha (1953). Rada STV ho dnes zvolila v opakovanej voľbe, do ktorej postúpil ako jediný kandidát. Získal deväť hlasov, na zvolenie mu v opakovanej voľbe stačilo osem. V druhom kole voľby sa o hlasy 15 členov Rady STV uchádzal aj výkonný riaditeľ STV Branislav Zahradník a výkonný riaditeľ Produkčného domu Forza Roman Lipták. Filmový producent Patrik Pašš sa pred dnešným 2. kolom vzdal. V prvom hlasovaní získal najviac - osem hlasov Hreha, Zahradník dostal päť hlasov, za Liptáka nehlasoval žiadny člen rady, dva hlasy boli neplatné. Žiadny kandidát nezískal 10 hlasov potrebných na zvolenie. Do opakovaného hlasovania postúpil s minimom potrebných hlasov Hreha, následne dostal deväť hlasov a šesť hlasov bolo neplatných. Funkčné obdobie nového generálneho riaditeľa STV je päť rokov a rada mu v utorok oficiálne odovzdá menovací dekrét za prítomnosti predsedu Výboru NR SR pre kultúru a médiá Pavla Minárika. Hreha v súčasnosti podniká ako externý mediálny poradca, v minulosti bol riaditeľom sekretariátu generálneho riaditeľa Českej televízie Jiřího Janečka, zakladateľom a riaditeľom mediálnej agentúry a internetového portálu Česká média. Radim Hreha (1953) do roku 1994 pôsobil v Košiciach, najprv ako vedúci zásobovania Hutných stavieb Košice (1978-1983), neskôr v rokoch 1983 až 1988 bol vedúcim autoservisu, potom až do roku 1994 riaditeľom závodu Drobný tovar Košice. V rokoch 1994 až 1996 pôsobil na mestskom úrade Českého Krumlova a v spoločnosti Služby mesta Český Krumlov. Mediálnej problematike sa začal profesionálne venovať v Pragobanke (1997 - 1998), kde medzi jeho kompetencie ako obchodného námestníka riaditeľa pobočky patrila i komunikácia s médiami. V rokoch 1998 až 2001 bol vrchným mediálnym analytikom spoločnosti CEPRA (Central European Public Relations Agency), ktorej klientom bola aj TV Nova. Až do začiatku tohto roka zastával funkciu riaditeľa a konateľa spoločnosti Česká média. Od februára do júna tohto roka bol riaditeľom sekretariátu Generálneho riaditeľa Českej televízie. Venuje sa mediálnemu poradenstvu, príprave mediálnych seminárov. Externe prednáša na Vysokej škole J. A. Komenského v Prahe.
49.týždeň /4.12.2006 - 10.12.2006/
Markíza – 36,5 %
Jednotka - 18,6 %
Dvojka- 4,6 %
TV JOJ – 15,7 %
Hledá se řídící -Judgment Day ?
Termín konania druhého kola voľby GR STV je stanovený na 11. 12. 2006 o 10.00 hod. Rada STV v zmysle čl. 13 Rokovacieho poriadku Rady STV určila žrebom nasledovné poradie vypočutia kandidátov postupujúcich do druhého kola voľby GR STV:
10:00 – 11:00 -Patrik Pašš - nepríde
11:00 – 12:00 -Branislav Zahradník
12:00 – 13:00 -Roman Lipták
13:00 – 14:00 -Radim Hreha
o 2:25
The 15th Reporters Without Borders - Fondation de ...
Patrik Pašš odstúpil

References: čl. 226
 čl. 20
 čl. 228
 čl. 228
 § 89
 § 34
 §38
 §34
 § 17
 súd 
 čl. 13